**Likumprojekta “Grozījums likumā “Par maternitātes un slimības apdrošināšanu”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums likumā “Par maternitātes un slimības apdrošināšanu”” (turpmāk – likumprojekts) mērķis ir paredzēt īpašu slimības pabalsta izmaksas kārtību COVID-19 epidēmijas gadījumā, sniedzot atbalstu darba devējiem darbnespējas lapas apmaksas nodrošināšanā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sakarā ar COVID-19 izsludināto ārkārtas situāciju Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtas situāciju Latvijā, Labklājības ministrija ir izstrādājusi likumprojektu, lai sniegtu atbalstu darba devējiem darbnespējas lapu apmaksas nodrošināšanā ārkārtas situācijā. Jāņem vērā, ka situācijas attīstībai būs nelabvēlīga ietekme uz Latvijas ekonomiku un darba tirgu. Līdz ar to, kā viens no atbalsta mehānismiem darba devējiem ir paredzēts noteikt, ka darbnespējas lapu COVID-19 situācijā no otrās darbnespējas dienas apmaksā valsts. Šādā gadījumā tiks izsniegta darbnespējas lapa B. Minētā kārtība būs spēkā līdz 2020.gada 30.jūnijam.Likumprojekts paredz papildināt likuma pārejas noteikumus ar 41.punktu, nosakot, ka, ja darba ņēmējam līdz 2020.gada 30.jūnijam ir izsniegta darbnespējas lapa sakarā ar saslimšanu ar COVID-19 (vai atrašanos karantīnā, ja ārsts ir izsniedzis darbnespējas lapu), slimības pabalstu piešķir un izmaksā par laiku no darba nespējas otrās dienas. Slimības pabalstu piešķir 80 procentu apmērā no pabalsta saņēmēja vidējās apdrošināšanas iemaksu algas. Par šo periodu izsniedzama darbnespējas lapa B.Attiecībā uz slimības pabalsta piešķiršanu, aprēķināšanu, izmaksas periodu un pārmaksu spēkā ir esošā kārtība.Vēršam uzmanību, ka, mainot slimības pabalsta izmaksas kārtību, līdz šim solidārā atbildība starp darba devēju un valsti darbnespējas apmaksas nodrošināšanā pilnībā tiek pārlikta uz valsts sociālās apdrošināšanas speciālo budžetu, tādējādi radot zināmus finanšu un negodprātīgas izmantošanas riskus.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra, Nacionālais veselības dienests. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba ņēmēji, kuriem izsniegta darbnespējas lapa sakarā ar COVID-19 (vai atrašanos karantīnā utt.).Darba devēji, kuriem būtu jāapmaksā darbnespējas lapas A sakarā ar COVID-19 (vai atrašanos karantīnā). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Tā kā darbnespējas izmaksu segšana COVID-19 gadījumā tiek pārlikta no darba devēja uz valsts sociālās apdrošināšanas speciālo budžetu, aicinām darba devējus būt atbildīgiem un pretimnākošiem tajās situācijās, kad pirmsskolas izglītības iestādes pēc savas iniciatīvas ir pārtraukušas darbu, un darbiniekiem ir jārisina bērna pieskatīšanas jautājums. |

 **III. Tiesību akta projekta ietekme uz valsts budžetu un pašvaldību budžetiem**

Ņemot vērā neparedzamo COVID-19 attīstības gaitu pasaulē un Latvijā, aprēķini veikti, pieņemot, ka papildus izdevumi gadā slimības pabalstu izmaksai pie dažādiem slimojošo skaita procentiem (*pieņēmums: no aprēķinātā skaita 30% - slimības pabalsts bērna gadījumā un 70% - pieaugušo; katrs ar vīrusu slimo 1x, slimo vidēji 21 dienu*)ir šādi:

|  |  |
| --- | --- |
| Pieņēmums, % no sociāli apdrošinātajām personām saņemtu pabalstu COVID vīrusa dēļ | Ja valsts apmaksā no 2.dienas, izdevumu palielinājums kopā, milj. EUR |
| 10% | 57,1 |
| 20% | 114,2 |
| 30% | 171,3 |
| 40% | 228,4 |
| 50% | 285,5 |

*Anotācijas IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra, Nacionālais veselības dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

|  |  |  |
| --- | --- | --- |
| Ministre |  | R.Petraviča |

Inese Upīte, 60008557

Inese.Upite@lm.gov.lv